1797 m.

1797 m. buvo nekeliamieji metai, prasidedantys sekmadienį pagal Grigaliaus kalendorių.

Lietuvoje

Įvykiai 

 Sausio 15 d. – pasirašytas trišalis Lietuvos, Rusijos ir Lenkijos aktas, kuriuo galutinai likviduota Abiejų Tautų Respublika – Jungtinė Lenkijos ir Lietuvos valstybė. Į trišalį susitarimą įtraukta ir karaliaus abdikacija – sosto atsisakymas;
 Sausio 26 d. – Rusija, Prūsija ir Austrija pasirašė Peterburgo ketvirtąją konvenciją, kuria panaikino paskutinius Abiejų Tautų Respublikos valstybingumo likučius. Rusijai atiteko Vilnius, Austrijai – Krokuva, Prūsijai – Varšuva.

Gimtadieniai 
 Kovo 19 d. – Vilhelmas Povilas Radvila, didikas, Prūsijos valstybės ir karinis veikėjas, generolas (m. 1870 m.).

Nedatuota

 Anupras Jacevičius, 1831 m. sukilimo Lietuvoje veikėjas (m. 1836 m.).
 Jurgis Henrikas Tiškevičius Logoiskis, Lietuvos bajoras, didikas, Lelijos herbo grafas, Lenkijos karalystės valstybės ir karinis veikėjas (m. 1850 m.).
 Mykolas Hlušnevičius, Lietuvos astronomas (m. 1862 m.).

Mirtys 
 Birželio 15 d. – Pranciškus Bukota, Abiejų Tautų respublikos (ATR) diplomatas (g. 1747 m.).
 Spalio 9 d. – Vilniaus Gaonas, judaizmo rabinas, Talmudo ir Toros komentatorius, kabalistas, vėliau pramintas Vilniaus Genijumi (g. 1720 m.

Pasaulyje

Ilgalaikiai įvykiai 

 Prancūzijos revoliucija (1789 – 1799 m.).

Įvykiai 

 Balandžio 17 d. – pasirašyta slapta austrų ir prancūzų Leobeno taikos sutartis, pagal kurią Austrija neteko Belgijos ir Lombardijos, tačiau jai atiteko Venecijos respublikos teritorijos, Istrija ir Dalmatija;
 Rugsėjo 4 d. – gen. Augerfefau suorganizuoja Fruktidoro XVIII perversmą, kad apsaugotų Prancuziją nuo rojalistinio sukilimo;
 Spalio 22 d. – Paryžiuje pirmą kartą sėkmingai išbandytas parašiutas. Prancūzas Andrė Žakas Garnerenas su parašiutu iššoko iš oro baliono, pakilusio į 680 metrų aukštį.

Gimtadieniai 
 Sausio 31 d. – Francas Šubertas, austrų kompozitorius, romantinės muzikos pradininkas ir vienas žymiausių šios krypties kompozitorių (m. 1828 m.).
 Kovo 22 d. – Vilhelmas I, Prūsijos karalius ir nuo 1871 m. Vokietijos imperatorius (m. 1888 m.).
 Balandžio 6 d. – Pjeras Leru, Prancūzijos filosofas, socialistas utopistas. Vienas krikščioniškojo socializmo pradininkų (m. 1871 m.).
 Rugpjūčio 30 d. – Mary Shelley, anglų rašytoja (m. 1851 m.).
 Lapkričio 3 d. – Aleksandras Bestuževas, rusų rašytojas, kritikas, publicistas, karininkas (m. 1837 m.).
 Lapkričio 29 d. – Gaetanas Donicetis, italų kompozitorius, žymus belcanto meistras, vienas reikšmingiausių XIX a. pirmosios pusės italų operos kūrėjų (m. 1848 m.).
 Gruodžio 13 d. – Henrikas Heinė, vokiečių rašytojas, poetas ir žurnalistas, vienas žymiausių pirmosios XIX amžiaus literatūrinio gyvenimo asmenybių (m. 1856 m.).

Nedatuota

 Utagawa Hiroshige, japonų ukiyo-e dailininkas ir vienas žymiausių menininkų šioje srityje (m. 1858 m.).

Mirtys 
 Rugpjūčio 9 d. – Edmundas Berkas, airių politikas, rašytojas, oratorius, politikos teoretikas ir filosofas, ilgą laiką ėjęs pareigas Didžiosios Britanijos Bendruomenių Rūmuose atstovaudamas Vigų (angl. Whig) partiją. Išrinktas į Bendruomenių Rūmus, netrukus išgarsėjo kaip vienas ištikimiausių opozicijos šalininkų ir karštas liberalių idėjų ir institucijų rėmėjas (g. 1729 m.).
 Lapkričio 16 d. – Frydrichas Vilhelmas II, nuo 1786 m. rugpjūčio 17 d. iki mirties – Šventosios Romos imperijos kurfiurstas ir Prūsijos karalius (g. 1744 m.).

Nuorodos 

1797 m.